**תקנון שיעורי עזר מקוונים/ גרסת סמסטר קיץ תש"ף**

*\*התקנון מנוסח בלשון זכר, אך פונה לכל המינים.*

1. השירות ניתן לחברי אגודה בלבד.
2. נבהיר כי שיעור עזר אינו מרתון. מטרת השיעור היא לענות על שאלות המשתתפים ו"לשייף" פינות אחרונות. לכן, נמליץ לנרשמים להכין שאלות מבעוד מועד.
3. באחריות הנרשם להתעדכן בקישור לשיעור, שיפורסם כשעה לפני תחילת התגבור.
4. עלות שעת תגבור הינה 10 ₪. למשל, תגבור שאורכו 4 שעות (כולל הפסקות) יעלה 40 ₪. התשלום יתבצע בזמן ההרשמה, באמצעות פייפאל או כרטיס אשראי.

שימו לב – בשל העלות הנמוכה, אין החזר כספי במקרה של ביטול מטעם הסטודנט.

1. מועדי ומשך השיעורים יפורסמו במועד ההרשמה, ובהתאם לכך יתומחרו. כמו כן, המתרגל המעביר את השיעורים יחליט על תזמון ההפסקות, שיארכו כרבע ממשך השיעורים.
2. הרישום מתבצע באמצעות אתר האגודה. יש להתעדכן על זמן הרישום בפייסבוק האגודה, להכנס עם שם המשתמש האישי שלכם ולהרשם.
3. שיעור יכיל עד 15 סטודנטים על מנת למקסם את האפקטיביות שבדבר. המקומות ייתפסו בשיטת "כל הקודם זוכה". כמו כן, כדי שכמה שיותר סטודנטים יוכלו להנות מהמופעים, תינתן עדיפות לסטודנט שטרם נרשם לשיעורים הנ"ל בסמסטר זה. סטודנט שירצה להירשם למופע נוסף, ישלח מייל בנושא לרמ"ד הרלוונטי.
4. פתיחת התגבור מותנית בכמות נרשמים מינימאלית הנתונה להחלטת מחלקת אקדמיה. במידה והתגבור יבוטל עקב חוסר בנרשמים, עלות השיעור תוחזר עד שבועיים לאחר הביטול.
5. הכניסה לשיעור: כדי לאפשר ייעול הזמן לנרשמים, הכניסה תתבצע 20 דקות **לפני** השיעור. לאחר מכן לא תאושר כניסה. בזמן זה, על הסטודנט להזדהות בפני נציג האגודה כשפניו מצולמות, יחד עם כרטיס סטודנט המציג את שמו ואת סמל האגודה. כמו כן, עליו לוודא שבתוכנה מופיע שמו המלא.
6. אנו מעוניינים לקיים את השיעור לטובת כל הסטודנטים הנרשמים ורק הם. לכן, במידה ויהיו בשיעור מספר סטודנטים גדול מכמות הנרשמים, ברשותו של המתרגל/נציג האגודה לעצור את מהלך השיעור – עד ליציאת הסטודנטים שאינם רשומים. זמן השיעור שאבד בעקבות עצירת מהלך השיעור על ידי המתרגל לא יושלם! אנא שמרו על הוגנות ואל תעבירו את פרטי הכניסה לשיעור לאחרים.
7. לאחר סיום השיעור, נבקש מכם למלא משוב קצר. זאת כדי שנוכל להמשיך להשתפר עבורכם!

לכל שאלה ניתן לפנות במייל למחלקת אקדמיה לפי מחלקת ההנדסה המתאימה:

|  |  |  |
| --- | --- | --- |
| **הנדסה** | **מייל** | **שם** |
| תעו"ן | [aguda\_industrial@mail.afeka.ac.il](mailto:aguda_industrial@mail.afeka.ac.il) | אופיר אסייג |
| מכנית | [aguda\_mechanical@mail.afeka.ac.il](mailto:aguda_mechanical@mail.afeka.ac.il) | אביחי מאושר |
| רפואית | [aguda\_medical@mail.afeka.ac.il](mailto:aguda_medical@mail.afeka.ac.il) | בתאל סגל |
| חשמל | [aguda\_electrical@mail.afeka.ac.il](mailto:aguda_electrical@mail.afeka.ac.il) | בתאל סגל |
| תוכנה | [aguda\_software@mail.afeka.ac.il](mailto:aguda_software@mail.afeka.ac.il) | שחר חתן |
| מדמ"ח | [aguda\_software@mail.afeka.ac.il](mailto:aguda_software@mail.afeka.ac.il) | שחר חתן |

מאחלים לכם הצלחה!

אבנר דולינגר, סגן יושב ראש

**בשם מחלקת אקדמיה**

אגודת הסטודנטים אפקה